**ΠΑΡΑΡΤΗΜΑ Δ**

**ΣΥΜΦΩΝΙΑ ΟΙΚΟΝΟΜΙΚΗΣ ΕΝΙΣΧΥΣΗΣ**

Η παρούσα Συμφωνία γίνεται σήμερα ………………… **(ημερομηνία),** ……………….**. (έτος)**

**ΜΕΤΑΞΥ** του ………………………………………………….., ο οποίος αντιπροσωπεύεται νομίμως από τον …………………………….………………… Έπαρχο Λευκωσίας (στο εξής αναφερόμενος ως «**ο Έπαρχος**»*),* από το ένα μέρος,

και

του/της κου/κας ………………………………………… *(να συμπληρωθεί το ονοματεπώνυμο)* με Αριθμό Δελτίου Ταυτότητας ……………….. *(να συμπληρωθεί αναλόγως)* στο εξής αναφερόμενου ως «**ο Δικαιούχος**» από το άλλο μέρος.

Ο **Έπαρχος** και ο **Δικαιούχος** για σκοπούς της παρούσας Συμφωνίας θα καλούνται χωριστά ως «το Μέρος» και από κοινού ως «τα Μέρη» ή ως «τα Συμβαλλόμενα Μέρη».

**Επειδή** το Υπουργικό Συμβούλιο με Απόφασή του με αρ. ……………. και ημερομηνία ………………… ενέκρινε το Σχέδιο Χορηγίας για ενίσχυση της επιχειρηματικής δραστηριότητας στην εντός των τειχών πόλη της Λευκωσίας και στον παραδοσιακό πυρήνα Αγίου Δομετίου ,

και

**Επειδή** στις …………………(ημερομηνία) δημοσιεύτηκε Προκήρυξη με αρ. …….. για Υποβολή Αιτήσεων για το Σχέδιο Χορηγίας για ενίσχυση της επιχειρηματικής δραστηριότητας στην εντός των τειχών πόλη της Λευκωσίας και στον παραδοσιακό πυρήνα του Δήμου Αγίου Δομετίου,

και

**Επειδή** η αίτηση του Δικαιούχου έτυχε θετικής αξιολόγησης,

και

**Επειδή** η πρόταση που υποβλήθηκε με την αίτηση με αρ. πρωτοκόλλου ……………… και ημερομηνία παραλαβής ………………… αναφορικά με το υποστατικό επί της Οδού …………………………………………………., εντός του τεμαχίου με αρ. …………, Φ/Σχ. ………………., Τμ. ……….., Ενορία……………………. του Δήμου ………………………, του οποίου υποστατικού την κατοχή διατηρεί ο / η ………………………………………….. ……………………………………… (όνομα **Δικαιούχου**), εγκρίθηκε και εντάσσεται στο Σχέδιο Χορηγίας για ενίσχυση της επιχειρηματικής δραστηριότητας στην εντός των τειχών πόλη της Λευκωσίας και του παραδοσιακού πυρήνα του Δήμου Αγίου Δομετίου,

**ΜΕ ΤΗ ΣΥΜΦΩΝΙΑ ΑΥΤΗ ΣΥΜΦΩΝΟΥΝΤΑΙ ΤΑ ΑΚΟΛΟΥΘΑ:**

1. Τηρούμενων των όρων της παρούσας Συμφωνίας, **ο Έπαρχος** αναλαμβάνει να καταβάλει στον **Δικαιούχο** υπό μορφή οικονομικής ενίσχυσης ποσό ύψους μέχρι και **€**…….…………………….. (…………………………………………………………………) *(να συμπληρωθεί και ολογράφως το ποσό)*, στην βάση της αναλυτικής κατάστασης και κοστολογίου της προτεινόμενης επένδυσης.
2. Το ποσό της οικονομικής ενίσχυσης, που αναφέρεται στην παράγραφο 1 της παρούσας Συμφωνίας, καταβάλλεται νοουμένου ότι πληρούνται οι προϋποθέσεις που αναφέρονται στην προκήρυξη του Σχεδίου.
3. Σε περίπτωση που για οποιονδήποτε λόγο η Επιχείρηση / επαγγελματικό υποστατικό παύσει τη λειτουργία του πριν την πάροδο πέντε τουλάχιστον ετών από την ολοκλήρωση της επένδυσης, ο **Δικαιούχος** υποχρεούται σε επιστροφή της ενίσχυσης που έλαβε στο πλαίσιο του παρόντος Σχεδίου, εντόκως.
4. Ο **Δικαιούχος** αποδέχεται όλους τους κανονισμούς που ισχύουν για το παρόν Σχέδιο.
5. Ο **Δικαιούχος** δεσμεύεται ότι δεν έχει λάβει ενίσχυση από Σχέδιο του Προγράμματος Αναζωογόνησης κατά τη διάρκεια των τελευταίων πέντε χρονών.
6. Σε περίπτωση που τα στοιχεία που έχουν δηλωθεί διαπιστωθεί ότι είναι αναληθή το ποσό της ενίσχυσης που θα λάβει στο πλαίσιο του παρόντος Σχεδίου θα επιστραφεί εντόκως.
7. Μετά την έγκριση της αίτησης ουδεμία αναθεώρηση του κόστους γίνεται δεκτή για αύξηση της εγκριθείσας χορηγίας, η οποία καταβάλλεται απευθείας στον δικαιούχο και δεν επιτρέπεται η εκχώρηση σε τρίτους.
8. Ο **Δικαιούχος** συμφωνεί και συγκατατίθεται όπως **ο Έπαρχος** μέσω εκπροσώπων τουδιενεργεί οποιαδήποτε έρευνα και αντλεί σχετικές πληροφορίες από αρχεία, που διατηρούνται από άλλα Υπουργεία ή Κυβερνητικά Τμήματα, Υπηρεσίες ή Οργανισμούς.
9. Ο **Δικαιούχος**, υποχρεούται να δέχεται επιτόπιες επισκέψεις σε περίπτωση διενέργειας ελέγχου. Ο **Έπαρχος**, μέσω εξουσιοδοτημένων εκπροσώπων του, δύναται να προβαίνει σε επιτόπιους ελέγχους για περίοδο πέντε (5) ετών μετά από την καταβολή της συνολικής οικονομικής ενίσχυσης ή αποπεράτωσης των κατασκευαστικών εργασιών και σε περίπτωση που τεκμηριωθεί ότι η οικονομική ενίσχυση έχει ληφθεί παράτυπα ο **Δικαιούχος** οφείλει να επιστρέψει ολόκληρο το ποσό που έλαβε ως οικονομική ενίσχυση.
10. Όλοι οι όροι της παρούσας Συμφωνίας είναι δεσμευτικοί για τα Συμβαλλόμενα Μέρη και για τους νομίμως εξουσιοδοτημένους αντιπροσώπους, πληρεξούσιους, εκδοχείς και διαχειριστές τους.
11. Όλοι οι όροι της παρούσας Συμφωνίας είναι βασικοί και ουσιώδεις. Η μη τήρηση από τον **Δικαιούχο** – οιουδήποτε εκ των όρων της παρούσας Συμφωνίας, δύναται να οδηγήσει στην προσωρινή ή οριστική ανάκληση ή και διακοπή της οικονομικής ενίσχυσης, ή και στην λήψη μέτρων για ανάκτηση του ποσού που παραχωρήθηκε ή και στο τερματισμό της παρούσας Συμφωνίας.
12. Παραβίαση οποιουδήποτε από τους πιο πάνω όρους θα δίδει το δικαίωμα στη Κυβέρνηση τερματισμού της παρούσας Συμφωνίας και απαίτησης επιστροφής/ανάκτηση της ληφθείσας οικονομικής ενίσχυσης.
13. Η παρούσα Συμφωνία διέπεται από τους Νόμους της Κυπριακής Δημοκρατίας και σε περίπτωση διαφοράς μεταξύ των Μερών, αρμοδιότητα για την επίλυση της, έχουν τα Κυπριακά Δικαστήρια.

ΣΕ ΕΠΙΒΕΒΑΙΩΣΗ ΤΩΝ ΠΙΟ ΠΑΝΩ τα Συμβαλλόμενα Μέρη θέτουν τις υπογραφές τους πιο κάτω:

**ΣΥΜΒΑΛΛΟΜΕΝΑ ΜΕΡΗ:**

|  |  |
| --- | --- |
| **για επαρχιακη Διοικηση** | **μαρτυρεσ** |
| Όνομα:…………………………………………… | Όνομα:…………………………………………… |
| Ιδιότητα:…………………………………………. | Υπογραφή:………………………………………. |
| Υπογραφή:………………………………………. | Όνομα:…………………………………………… |
| Σφραγίδα:………………………………………... | Υπογραφή:………………………………………. |
| Ημερομηνία:…………………………………….. |  |
| **για τον δικαιουχο** | **μαρτυρεσ** |
| Όνομα:…………………………………………… | Όνομα:…………………………………………… |
| Ιδιότητα:…………………………………………. | Υπογραφή:………………………………………. |
| Υπογραφή:………………………………………. | Όνομα:…………………………………………… |
| Σφραγίδα:………………………………………... | Υπογραφή:………………………………………. |
| Ημερομηνία: …………………………………… |  |